Document ID: 32007D0625

KOMISIJAS LĒMUMS
(2007. gada 27. septembris),
ar ko groza Lēmumu 2006/802/EK, lai pagarinātu piemērošanas laiku plāniem par klasiskā cūku mēra izplatības apkarošanu savvaļas cūku vidū un par savvaļas cūku un saimniecībās turēto cūku ārkārtas vakcināciju pret klasisko cūku mēri Rumānijā
(izziņots ar dokumenta numuru K(2007) 4458)
(Autentisks ir tikai teksts rumāņu valodā)
(2007/625/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punkta otro daļu, 19. panta 3. punkta otro daļu un 20. panta 2. punkta ceturto daļu,
tā kā:
(1)
Komisijas 2006. gada 23. novembra Lēmums 2006/802/EK, ar ko apstiprina plānus par klasiskā cūku mēra izplatības apkarošanu savvaļas cūku vidū un par savvaļas cūku un saimniecībās turēto cūku ārkārtas vakcināciju pret klasisko cūku mēri Rumānijā (2) tika pieņemts kā viens no vairākiem pasākumiem, kas vajadzīgi, lai apkarotu klasisko cūku mēri.
(2)
Rumānijas varas iestādes ir informējušas Komisiju par slimības attīstību Rumānijā.
(3)
Ņemot vērā epidemioloģisko situāciju Rumānijā, ir lietderīgi pagarināt apstiprināto slimības apkarošanas un ārkārtas vakcinācijas plānu piemērošanas laiku.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/802/EK 8. pantu aizstāj ar šādu pantu:
“8. pants
Applicability
Šo lēmumu piemēro līdz 2007. gada 31. decembrim.”
2. pants
Šis lēmums ir adresēts Rumānijai.
Briselē, 2007. gada 27. septembrī

Labels: 0
18
20
6